Net soos die man van Gadara nie kon verstaan hoekom Jesus nee gesê het nie, verstaan ons ook nie altyd die rede vir Jesus se antwoord nie. In Soms sê Jesus nee wys Isak Burger egter dat Jesus se ant­woord altyd reg is, omdat Hy reeds weet wat op ons pad lê.
Dit was een van daardie “normale” werksdae van Jesus, die Man wat in Nasaret grootgeword het. Volgens die gebruik van sy tyd het Hy sedert sy kinderdae sy pa Josef in sy primitiewe skrynwerkerswinkel gehelp. Hy was bekend as die beste jukmaker in Galilea1 voordat Hy op 30-jarige ouderdom mense in die sinagoge in Nasaret begin leer het (Lukas 4:16).